రూ.888లకే దేశీయ విమానయానం
- పండుగల ఆఫర్‌ను ప్రకటించిన స్పైస్‌జెట్‌
న్యూఢిల్లీ : దేశీయ విమానయాన రంగ సంస్థ అయిన స్పైస్‌జెట్‌ ప్రత్యేక పండుగ ఆఫర్‌ను మంగళవారం ప్రకటించింది. ప్రయాణికులకు ఒకవైపు దేశీయ ప్రయాణానికి (అన్ని కలుపుకొని) రూ.888, విదేశీ ప్రయాణాలకు రూ.3,699లతో కూడిన పరిమిత ఆఫర్‌ కింద టికెట్లను విక్రయించనున్నట్టు సంస్థ వెల్లడించింది. నేటి నుంచి ప్రారంభమైన ఈ ఆఫర్‌ 7వ తేది వరకు వినియోగదారులకు అందుబాటులో ఉంటుందని పేర్కొంది. ఈ ఏడాది నవంబర్‌ 8 నుంచి 2017 ఏప్రిల్‌ 13 లోపు ప్రయాణాలకే ఈ ఆఫర్‌ కింద టికెట్లు లభ్యమవుతాయని ఒక ప్రకటనలో తెలిపింది. ఈ డిస్కౌంట్‌ ధరలు దేశీయ రూట్లు అయిన బెంగళూరు-కొచ్చి, ఢిల్లీ-డెహ్రాడున్‌, చెన్నైతో పాటు మరిన్ని రూట్లలో అందుబాటులో ఉన్నాయని...దీంతో పాటుగా విదేశీ విభాగంలో చెన్నై-కొలంబో రూట్లలో అందుబాటులో ఉన్నట్టు స్పైస్‌జెట్‌ తెలిపింది.
మీ స్నేహితులకు రికమెండ్ చెయ్యండి